
The importance of intubation difficulty score

Bevezetés: Az ideális intubálás : effort nélküli , első próbálkozásra sikeres, egy altató orvos által elvégzett, egy technikát alkalmazva, a laringeális apparátus teljes látótere biztosított illetve a hangszálak abdukciós helyzete. Ebben az esetben az IDS értéke nulla. Az IDS=Intubation difficulty scale, Intubációs nehézségi skála, egy kvantitatív skála a nehéz intubáció értékelésére, mely figyelembe veszi a 7 legfontosabb parametert: próbálkozások száma,emelő erő, laringeális nyomás, hangszálak abdukciós vagy addukciós helyzete, intubációt végző aneszteziológusok száma,más alternativ technikát a normál intubálás mellett(pl: videolaringoszkóp) valamint a Cormack fok, mely segitségével felmérhetjük a laryngoscopia nehézségeit,hogy mennyire belátható a glottis.
Más nehéz intubációs paraméterek: BMI, nyaki szpondilózis,thyreo- mentális távolság, dentició, indukciós és intubációs idő, Mallampati.
A Mallampati beosztás ülő betegnél, maximálisan nyitott száj és kinyújtott nyelv mellett vizsgálja a garat képleteit:
Célok: az IDS skála klinikai felmérése valamint olyan paraméterekkel való összehasonlítása melyek előre jelzik a nehéz intubációt.
Anyag es módszer: A Marosvásárhelyi Sürgősségi Kórházban, a kettes sebészeten 2013 szeptemberétől 2014 márciusáig , elektív sebészeti beavatkozásra jelentkezett pácienseket figyeltünk meg, melyeknek általános aneszteziára volt szükségük. 101 páciensből 47 férfi illetve 54 nő volt.15 és 85 év között. 8 orvos hajtotta végre az intubációt.
Eredmények: A 101 intubálás közül 3 (2,97%) bizonyult nehéznek, 1 esetben IDS=6, illetve 2-ben IDS=7, a többi betegnél IDS ≤ 5. A IDS szignifikánsan (p<0,0001) egyenesen arányos volt a Cormack fokkal, az intubációs idővel és a próbálkozások számával. A Mallampati skála és IDS közötti összefüggést statisztikailag szignifikánsnak találtuk (p=0,0018). A testtömegindex (BMI) és IDS között nem kaptunk szignifikáns korrelációt (p=0,234).
Követekeztetések: A intubációs nehézségi skála hasznos a nehéz intubáció meghatározásához, retrospektív jellege viszont csökkenti klinikai értékét. A Mallampati előre jelezheti az intubáció nehézségét.



